9. ΝΟΜΟΣ 6162 της 27/30 Ιουν. 1934 (ΦΕΚ Α΄ 204)  Περί αποκαταστάσεως τροφίμων Εθνικών Ορφανοτροφείων και Οικοτροφείων.  Άρθρ.1.-1.Προς διευκόλυνσιν της αποκαταστάσεως τροφίμων των Εθνικών Ορφανοτροφείων και Οικοτροφείων, τυχόντων γεωργικής μορφώσεως επιτρέπεται η παρά του Υπουργείου Κρατικής Υγιεινής και Αντιλήψεως διάθεσις ετησίως ποσού μέχρις ενός εκατομμυρίου δραχμών εκ των υπέρ των Εθνικών Ορφανοτροφείων και Οικοτροφείων νομοθετημένων εσόδων προς επιχορήγησιν Συνδέσμων Κοινοτήτων, Κοινοτήτων Συλλόγων και Σωματείων εφ’ όσον παρά τούτων ήθελον προσληφθή ως Κοινοτικοί γεωπόνοι τρόφιμοι Εθνικών Ορφανοτροφείων και Οικοτροφείων τυχόντες γεωργικής μορφώσεως. 2.Το ετήσιον ποσόν δι’ έκαστον σύνδεσμον Κοινοτήτων, Κοινότητα, Σύλλογον ή Σωματείον δεν δύναται να υπερβαίνη τας εννέα χιλιάδας δραχμών, ούτε δε και να είναι ανώτερον του διατεθησομένου παρά τούτων δια την αποζημίωσιν του κοινοτικού γεωπόνου. 3.Εξαιρετικώς εις τας ξενοφώνους κοινότητας ως και εις τας προσλαμβανούσας τροφίμους Εθνικών Αγροτικών Οικοτροφείων το διατιθέμενον ποσόν ετησίως δύναται να ανέλθη εις δώδεκα χιλιάδας δραχμών έστω και εάν η ετησία συνεισφορά της κοινότητος δια την αποζημίωσιν του κοινοτικού γεωπόνου είναι κατωτέρα. 4.Το ανωτέρω ποσόν των εννέα χιλιάδων δραχμών δύναται να χορηγηθή επί έν έτος και εις δύο δόσεις την πρώτην Αυγούστου και την πρώτην Δεκεμβρίου και επ’ ονόματι τροφίμου προικοδοτουμένου δια κλήρου ή δια γεωργικών εκτάσεων παρά Κοινοτήτων, εφ’ όσον ήθελε βεβαιωθή παρά της διοικητικής Αρχής της περιφερείας ή της γεωργικής υπηρεσίας η αυτοπρόσωπος καλλιέργεια των παρασχεθεισών αυτώ εκτάσεων. Το ποσόν τούτο αυξάνεται εις δώδεκα χιλιάδας δραχμάς, εφ’ όσον η εγκατάστασις γίνεται εις ξενόφωνον Κοινότητα ή ο εγκαθιστάμενος είναι πτυχιούχος Εθνικού Αγροτικού Οικοτροφείου.  35.Δ.δ.8-9 Ορφανοτροφεία και Οικοτροφεία   643 Άρθρ.2.-Ομοίως εκ του κονδυλίου περί ου το προηγούμενον άρθρον δύναται ο Υπουργός της Κρατικής Υγιεινής και Αντιλήψεως να διαθέτη υπέρ Γεωργικών Επιμελητηρίων δέκα οκτώ μέχρις είκοσι πέντε χιλιάδας δραχμών ετησίως, εφ’ όσον ήθελον προσληφθή παρά τούτων δύο έως τρεις τρόφιμοι Εθνικών Οικοτροφείων των εν τω άρθρ. 1 αναφερομένων κατηγοριών, υποδεικνυόμενοι υπό του Υπουργού Κρατικής Υγιεινής και Αντιλήψεως και θα διετίθετο τουλάχιστον ισόποσον χρηματικόν ποσόν παρά του Γεωργικού Επιμελητηρίου. Άρθρ.3.-Άπασαι αι διατάξεις των άρθρ. 1 και 2 ισχύουσι και δια τους διατελέσαντας προ της ισχύος του παρόντος τροφίμους Εθνικών Ορφανοτροφείων και Οικοτροφείων, Αγροτικών τε και μη και τυχόντας γεωργικής μορφώσεως. Άρθρ.4.-1.Ομοίως εκ των υπέρ των Εθνικών Ορφανοτροφείων και Οικοτροφείων νομοθετημένων εσόδων δύναται ο Υπουργός Κρατικής Υγιεινής και Αντιλήψεως να διαθέτη ετησίως δραχμάς τριακοσίας χιλιάδας προς ενίσχυσιν Κοινοτήτων ή Συλλόγων προσλαμβανόντων τροφίμους των Εθνικών Ορφανοτροφείων ή Οικοτροφείων ως διδασκαλίσσας τέχνης ή γραμμάτων. 2.Το ποσόν δι’ εκάστην Κοινότητα δεν δύναται να υπερβαίνη τας οκτώ χιλιάδας δραχμάς δια το πρώτον έτος και τας τέσσαρας δια το δεύτερον, πέραν του οποίου παύει η επιχορήγησις της Κοινότητος. Άρθρ.5.-Τα κατά τα προηγούμενα άρθρα ποσά καθορίζονται εκάστοτε δια της περί επιχορηγήσεως αποφάσεως του επί της Κρατικής Υγιεινής και Αντιλήψεως Υπουργού, όστις και θα ρυθμίζη τα της λειτουργίας των επιχορηγουμένων Κοινοτικών Γεωπονείων και προσωρινών Σχολείων και θα υποδεικνύη τους προσληφθησομένους ή θα εγκρίνη τους υπό των Κοινοτικών ή Δ. Συμβουλίων υποδεικνυομένους.   